GEOGRAFI3

media type="custom" key="665201"

=**GRECIA**= Grecia se află în sud-estul Europei, în Peninsula Balcanică. Se învecinează la nord cu Bulgaria, cu Republica Macedonia şi Albania, la est cu Turcia şi Marea Egee, la vest cu Marea Ionică iar la sud cu Marea Mediterană. Se află cuprinsă aproximativ între paralele 35°00′N şi 42°00′N şi între meridianele 19°00′E şi 28°30′E. Grecia este formată dintr-o parte continentală cu numeroase golfuri şi peninsule (Peloponezul, o peninsulă legată de continent prin golful Corint) şi o parte insulară (aproximativ 3 000 de insule în Marea Egee, Marea Ionică şi Marea Mediterană). Insulele cele mai importante sunt Creta, Rodos, Corfu şi grupele Dodecaneze şi Ciclade. Grecia are aproximativ 15 000 km de coastă. Aproximativ 80% din teritoriul ţării este muntos sau deluros, lucru care face Grecia una dintre cele mai muntoase ţări din Europa. În Grecia occidentală se găsesc lacuri şi ţinuturi umede. Lanţul muntos central al ţării este reprezentat de Munţii Pindus, cu o înălţime medie de 2 650 m. Lanţul se continuă cu insulele Kythera şi Antikythera, până la Creta şi Rodos. Insulele Mării Egee sunt piscuri ale munţilor subacvatici care reprezintă o extensie geologică a lanţului. Grecia ocidentală şi centrală conţine zone abrupte, înalte, intersectate de numeroase defilee şi alte forme de relief carstic, cele mai cunoscute fiind Meteora şi Defileul Vikos - ultimul fiind unul dintre cele mai mari din lume, al doilea ca adâncime după Marele Canion, cu 1 100 de metri. În lanţul Olimp se află cel mai înalt punct din Grecia, vârful Mytikas, cu o altitudine de 2 919 m. În nordul ţării se află un alt lanţ muntos, Munţii Rodopi la graniţa cu Bulgaria. Zona este acoperită de păduri întinse, vechi de secole. Câmpiile ocupă suprafeţe mai mai în nord, în special în Tesalia de est, Macedonia centrală şi Tracia.